Ad-Aware SE Personal
Stop, find og slet spyware. Spyware er blevet et stort problem på mange computere. Dels er det et sikkerhedsproblem, fordi der indsamles og sendes oplysninger om din brug af computeren, og dels gør det computeren langsom og ustabil. Undersøgelser har vist, at 8 ud af 10 computere er inficeret af spyware, og ofte er der mange spywareprogrammer på hver computer.
 
Ad-aware kan finde og uskadeliggøre spyware, som allerede har fundet vej ind på din computer, og programmet kan samtidig forhindre, at ny spyware lukkes ind. 

Spyware installeres sammen med andre programmer, og du skal være opmærksom på, at nogle programmer ikke fungerer, hvis du fjerner spionerne. Du skal så overveje, om du vil undvære det pågældende program eller acceptere at blive udspioneret.